Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 2. melléklet a 84/2007. (IV. 25.) Korm. rendelethez
Paragraph Index: 558

2. Keretdokumentum 2.1 Informatikai Katasztrófa-elhárítási Terv célja Az Informatikai Katasztrófa-elhárítási Terv alapvető célja, hogy felkészítse a Központi Rendszert azokra a váratlan hatásokra, amelyek a rendszer folyamatos működését és/vagy az informatikai rendszerek funkcionalitását veszélyeztetik, különös tekintettel a katasztrófahelyzetben történő mentés-visszaállítási feladatokra. A tervezésnek az a célja, hogy minimalizálja a kockázatokat, az üzemelési stabilitást olyan szinten biztosítsa, amely az informatikai infrastruktúrát érintő katasztrófa esetén a károkhoz mérten optimális költségekkel és gyorsággal teszi lehetővé a szolgáltatások visszaállítását és helyreállítását, illetve figyelembe vegye a redundáns rendszerfelépítés által biztosított lehetőségeket arra az esetre, hogy lokális katasztrófahelyzetek esetén is egyes szolgáltatások folyamatosan működjenek. 2.2 Az Informatikai Katasztrófa-elhárítási Terv hatálya Jelen IKeT hatálya kiterjed: – az Üzemeltető által üzemeltetett Központi Elektronikus Szolgáltató Rendszer (Központi Rendszer, KR), – a Kormányzati Portál, az Ügyfélkapu és az – Elektronikus Kormányzati Gerinchálózat informatikai és távközlési eszközeire a megyei hozzáférési pontokig; – azon végponti informatikai eszközökre, melyek üzemeltetésére az Üzemeltető külön szerződés keretében vállalkozott; – az Üzemeltető, illetve a Rendszergazda/Hálózatgazda minden olyan alkalmazottjára, akik jelen tervben megnevezésre kerültek; – az Üzemeltetővel, illetve a Rendszergazdával/Hálózatgazdával a Központi Rendszerre vonatkozó szerződéses viszonyban tevékenykedő természetes vagy jogi személy(ek)re, jogi személyiséggel nem rendelkező szervezet(ek)re, a velük kötött szerződés alapján; – a Központi Rendszer informatikai eszközeinek üzemelési helyszíneire. 2.3 Az Informatikai Katasztrófa-elhárítási Terv felépítése A katasztrófák kezeléséhez rendkívül sok információ és a jól körülhatárolt tevékenység ismerete szükséges. Azon információk és feladatok gyűjteménye az IKeT, amelyek elősegítik a Központi Rendszer folyamatos működésének megóvását abban az esetben, ha valamilyen, az informatikai infrastruktúrát érintő katasztrófa történne. Az IKeT elkészítésénél figyelembe kell venni a Központi Rendszer jellegéből, működéséből, üzemeltetéséből adódó sajátosságokat. Ennek értelmében az Informatikai Katasztrófa-elhárítási Tervben az informatikai erőforrásra vonatkozóan a részletes visszaállítási lépések nem, csak a végrehajtási utasítások szintjén kerülnek meghatározásra. Az IKeT a katasztrófa helyzet esetén történő mentést és visszaállítást tekinti elsődlegesnek, míg a további teendőket tartalmazó dokumentációkat kizárólag meghivatkozza, illetve felkészíti a Központi Rendszert felügyelő Miniszterelnöki Hivatalt és az Üzemeltetőt arra, hogy reagálni, intézkedni tudjon egy esetlegesen bekövetkező, a Központi Rendszer informatikai infrastruktúráját érintő katasztrófa esemény esetén. 2.3.1 Az Informatikai Katasztrófa-elhárítási Tervben megjelenő alkalmazások, rendszerek Jelen Informatikai Katasztrófa-elhárítási Tervben megjelennek mindazon informatikai erőforrások, melyek „Az Informatikai Katasztrófa-elhárítási Terv hatálya” című pontban említésre kerültek. 2007/52. szám 2.3.2 Az Informatikai Katasztrófa-elhárítási Terv kidolgozása során nem érintett rendszerek Az IKeT célja a Központi Rendszer működése szempontjából kritikus rendszerek mielőbbi visszaállíthatóságának biztosítása. Ebből kifolyólag az IKeT nem foglalkozik azokkal az informatikai rendszerekkel és szolgáltatásokkal, amelyekre a következő feltételek közül akár egy is teljesül: – Amely informatikai rendszer nem befolyásolja közvetlenül, kritikus jelleggel a Központi Rendszer működését, így már a vizsgálat alá vont rendszerek közé sem került be. – Azon rendszerek, amelyek nem tisztán informatikai rendszerek, hanem egységet képeznek bármilyen irányító, vezérlő, telekommunikációs vagy nem tisztán informatikai vonatkozású rendszerekkel. – Amelyek az irodai (szövegszerkesztés, táblázatkezelés, prezentáció, kép-, zene-, videószerkesztés) tevékenységet támogatják, illetőleg az EKG működése szempontjából nem a főtevékenységhez kapcsolódó rendszerek.

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes